**Rauman kaupungin opiskeluhuollon ohjausryhmän kokous**

Aika: Ti 3.3.20 klo 10-11.40

Paikka: Sivistyshallinto, Akvaario

Osallistujat: ~~Leena Kivimäki~~, Johanna Ylikoski, ~~Anna Kuromaa~~, Maritta Falin, ~~Päivi Tiesmaa~~, Jaana Ahvenjärvi, Annukka Mäkelä (sosionomiopiskelija), Hanna Viljanen-Lehto (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Freinetkoulun ja Normaalikoulun kuulumisia**

Kristiina Pärkö Normaalikoulusta ja Kati Nordman Freinetkoulusta oli kutsuttu ohjausryhmään kertomaan koulujensa kuulumisia. Kumpikaan heistä ei päässyt paikalle tällä kertaa.

1. **Opiskeluhuollon ajankohtaisia asioita**

Sari kertoi opiskeluhuollon ajankohtaisia kuulumisista mm. seuraavaa:

* Pasi Alonen on irtisanoutunut kuraattoritehtävistä ja uusi kuraattori rekrytoidaan kevään aikana. Siihen saakka tehtävää hoitaa Johanna Salo.
* TTH-tarkastusten aloitusinfo on pidetty ja uusi tarkastuskierros siten aloitettu.
* Opiskeluhuollon henkilöstölle on teetetty kysely heidän ajatuksistaan ja hyvinvoinnistaan opiskeluhuollon palveluyksikössä menneenä vuonna.
* Kantelu ostopalvelupsykologin laiminlyönneistä viime lukuvuoden aikana on tehty ja asia etenee AVI:ssa.
* Sari, Anna ja Johanna ovat edustaneet Raumaa Satakunnan LAPE-ryhmässä ja olleet mukana työstämässä (si)sote-rahoitushakua.

1. **Esitys toisen opiskelijapsykologin palkkaamiseksi**

Toisen asteen kuraattorit olivat toimittaneet kirjelmän/esityksen, jossa nostettiin esille toisen asteen opiskelijapsykologin lisäresurssin tarve. He esittävät opiskelijapsykologin toimen perustamista opiskeluhuollon yksikköön. Opiskeluhuollon ohjausryhmässä oltiin sitä mieltä, että asia kuuluu sosiaali- ja terveystoimialalle/ perhekeskukseen, josta opiskelijapsykologin palvelut järjestetään. Kirjelmä annetaan tiedoksi/valmisteltavaksi Anna Kuromaalle ja nostetaan esille seuraavassa Lanupe-ohjausryhmässä. Lanupe-ohjausryhmässä pohditaan, miten asian kanssa edetään. Pidettiin mahdollisena, että kirjelmä kulkee Lanupen ja valiokuntien kautta kaupunginhallitukselle tiedoksi. Kirjelmä on tämän muistion liitteenä.

1. **TTH-tarkastusten koonnit**

Siirrettiin seuraavaan kokoukseen

1. **Activity Stones – kyselyn koonnit**

Siirrettiin seuraavaan kokoukseen

1. **Muita asioita**

Voimannostaja, sairaanhoitajaopiskelija Mirka Valo on ilmoittanut halukkuudestaan toimia puhujana kertoen omasta taipaleestaan voimannostajana. Häntä voisi hyödyntää mm. liikkuvan koulun tapahtumissa. Sari vie viestiä liikkuva koulu – vastaavalle.

Käytiin keskustelua huolta herättävistä asioista. Sari oli huolissaan uusista sote-valmisteluista, joissa jälleen suunnitellaan opiskeluhuollon palveluiden siirtämistä sote-maakuntaan. Sari puhui myös siitä paineesta, mikä kohdentuu koulupsykologeille, kun kaupungissa ei ole muita kouluikäisten psykologipalveluja. Huolena on, että psykiatrien lähteminen perhekeskuksesta nostaa painetta entisestään.

Juteltiin myös ennaltaehkäisevän perhetyön tärkeydestä ja siitä, kuinka perustason perhepalveluista olisi hyvä olla saatavilla jo varhaiskasvatuksessa, jolloin monet lasten/perheiden haasteista on jo nähtävillä.

Maritta esitti myös huolensa siitä, että laskevat lapsimäärät saavat päättäjissä aikaan ajatuksen terveydenhoitajien määrän vähentämisestä. Terveydenhoitajien työtaakka on edelleen niin suuri, ettei näin saisi päästä missään nimessä käymään.

Keskusteltiin lyhyesti myös koulujen järjestämien retkien kustannuksista ja opetushallituksen uudesta ohjeistuksesta kouluretkien suhteen. Kaikkien koululaisten pääsy retkille on varmistettava koulun taholta maksuista huolimatta ja opettajat eivät voi toimia rahankerääjinä.

Oppilashuoltoryhmien muistioista ei ole edelleenkään juurikaan toimitettu Sarille, joten muistutetaan rehtorikokouksessa rehtoreita niiden toimittamisesta ja mahdollisten asianostojen tekemisestä.

1. **Seuraava kokous ja kokouksen päättäminen**

Seuraava kokous pidetään 21.4. klo 10 Akvaariossa.

Puheenjohtaja päätti kokouksen